تورکیه، عراق کورد بؤلگه‌سل رهبرلیگی‌نی، قورخونج خطالارینا، بؤلوجو ترور هؤرگوتو پ‌کاکایا یاتاقلیق ائدرک بیر یئنی‌سینی علاوه ائتممه‌سی باره‌ده اویاردی.
خاریجی ایشلر باخانلیغی بیر آچیقلاما یایینلایاراق، ترور هؤرگوتو پ‌کاکانین کرکوکه ییغیناق یاپماسینا سرت تپکی گؤستردی.
آچیقلامادا،
" بؤلگه‌سل رهبرلیگین عراق آنایاساسینی پوزا‌راق باسادیشی شکیلده، گئچیردیگی رفراندوم سونراسیندا، عراق حکومتی‌نین اؤلکه‌نین توپلومسال موزایکی‌نین بیر مدلینی تشکیل ائدن و تاریخا تورکمن سویداش‌لاریمیزین یوردو اولان کرکوک شهرینده، آنایاسال اگمن‌لیگینی تامین ائتمک اوزره آتدیغی آددیم‌لاری یاخین‌دان تعقیب ائدیریک. عراق حکومتی‌نین کرکوکده پ‌کاکا ترور هؤرگوتو منسوبلارینا مسامحه گؤستریلمه‌یه‌جگینه، بون‌لارین موبیلیزه ائدیلمه‌سی‌نین ساواش اعلانی تلقی ائدیلجیینه دایر آچیقلاماسینی ممنونیتله قارشیلاییریق. بؤلگه‌سل رهبرلیگی سون دؤورده گؤردوگو دهشت‌لی سهو‌لره بیر یئنی‌سینی علاوه ائتممه‌سی یولوندا اویاریریق. کرکوکده اجتماعی امین-آمان‌لیق و باریشی پوزماغا چالیشان پ‌کاکا ترور هؤرگوتونون بو بؤلگه‌ده سیغینا‌جاق تاپماسینا سبب اولان‌لار  طرفیمیزدن ده مسئولیت داشییا‌جاق" ایفاده‌لری یئر آلدی.
